**Izziņa par atzinumos sniegtajiem iebildumiem par Ministru kabineta noteikumu projektu “Grozījumi Ministru kabineta 2005.gada 30.augusta noteikumos Nr.664 “Sabiedrisko pakalpojumu licencēšanas noteikumi”” (VSS-614)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | Elektroniskā skaņošana 24.08.2020., 14.09.2020., 13.10.2020., 17.11.2020 | |
|  |  | |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Valsts kanceleja, Latvijas Darba devēju konfederācija, Sabiedrisko pakalpojumu regulēšanas komisija, Latvijas Tirdzniecības un rūpniecības kamera, un Latvijas Pašvaldību savienība. | |
|  |  | |
| Saskaņošanas dalībnieki izskatīja šādu ministriju (citu institūciju) iebildumus | | Vides aizsardzības un reģionālās attīstības ministrija, Finanšu ministrija un Valsts kanceleja. |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | |  | | --- | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. |  | **Vides aizsardzības un reģionālās attīstības ministrija**  Elektronisko dokumentu likuma (turpmāk – EDL) 2.panta otrā daļa nosaka, ka *šā likuma noteikumi par elektronisko dokumentu apriti starp valsts un pašvaldību iestādēm ir piemērojami arī citām publiskām personām un to iestādēm, tiesām, tiesu sistēmai piederīgajām personām un iestādēm, kā arī sabiedrisko pakalpojumu sniedzējiem likuma "*[*Par sabiedrisko pakalpojumu regulatoriem*](https://likumi.lv/ta/id/12483-par-sabiedrisko-pakalpojumu-regulatoriem)*" izpratnē*. EDL pārejas noteikumu 1.punkts paredz, ka *valsts un pašvaldību iestādēm ir pienākums pieņemt elektroniskos dokumentus no fiziskajām un juridiskajām personām.* VARAM vērš uzmanību, ka sabiedrisko pakalpojumu sniedzējiem jau šobrīd ir likumā noteikts pienākums nodrošināt elektronisko dokumentu apriti ar fiziskajām un juridiskajām personām, līdz ar ko nepastāv šķēršļi veikt elektronisko dokumentu apriti ar sabiedrisko pakalpojumu regulēšanas iestādi (turpmāk – Regulators), tādā veidā efektivizējot valsts pārvaldes procesus un mazinot administratīvo slogu[[1]](#footnote-1).  Ievērojot minēto, VARAM lūdz ar projektu grozīt attiecīgās Ministru kabineta 2005.gada 30.augusta noteikumu Nr.664 “Sabiedrisko pakalpojumu licencēšanas noteikumi” normas un pielikumos esošās veidlapas, paredzot sabiedrisko pakalpojumu sniedzēju un Regulatora saziņu tikai elektroniskā veidā. | **Saskaņots** | 4. Svītrot 7. punktu.  5. Izteikt 7.1 punktu šādā redakcijā:  “7.1 Komersants iesniegumu licences saņemšanai, licences nosacījumu grozīšanai vai licences anulēšanai (atcelšanai) regulatoram iesniedz elektroniski atbilstoši normatīvajiem aktiem par elektronisko dokumentu apriti. Iesniegumam pievieno šo noteikumu 6. punktā minēto dokumentu elektroniskās kopijas, kas apliecinātas ar drošu elektronisko parakstu un laika zīmogu atbilstoši normatīvajiem aktiem par elektronisko dokumentu noformēšanu.”  13. Izteikt 1., 2., 3., 4., 5. un 6. pielikumu šādā redakcijā:  Skatīt noteikumu projekta 1., 2., 3., 4., 5. un 6. pielikumu. |
| 2. | 1. Papildināt 2. punktu ar otro teikumu šādā redakcijā:  “Regulators savā tīmekļvietnē veido licencēto komersantu reģistru un nodrošina tā publisku pieejamību.”  3. Papildināt noteikumus ar 4.1 punktu šādā redakcijā:  “4.1 Regulators licenci izsniedz tikai elektroniski atbilstoši normatīvajiem aktiem par elektronisko dokumentu apriti. Regulatora izsniegtās licences tiek publicētas regulatora tīmekļvietnē izveidotajā licencēto komersantu reģistrā.” | **Vides aizsardzības un reģionālās attīstības ministrija**  Lai optimizētu valsts pārvaldes procesus un mazinātu administratīvo slogu komersantam, lūdzu izvērtēt iespēju atteikties no licences izsniegšanas un noteikt noteikumu projektā, ka pietiek ar ieraksta izdarīšanu licencēto komersantu reģistrā, kurš būtu publiski pieejams. VARAM piedāvā izsniegt licenci elektroniskā veidā tikai gadījumos, ja komersants pats pieprasa šādas licences izsniegšanu.  VARAM informē, ka līdzīgs regulējums ir noteikts ar 2014.gada 16.janvāra grozījumiem likumā “Par Latvijas Republikas Uzņēmumu reģistru”, nolemjot atteikties no Uzņēmumu reģistra vestajos reģistros reģistrēto tiesību subjektu reģistrācijas apliecības obligātas izsniegšanas un paredzot apliecību izsniegšanu tikai pēc attiecīgā subjekta rakstveida pieprasījuma, par ko konceptuālu atbalstu ir paudušas visas ministrijas. | **Saskaņots**  Noteikumu projekta mērķis ir veicināt dokumentu elektronisko apriti, optimizēt valsts pārvaldes procesus un mazināt administratīvo slogu komersantam, kā arī nodrošināt izsniegto licenču pārskatāmību un atbilstību aktuālajai situācijai. Tādējādi paredzēts noteikt, ka Sabiedrisko pakalpojumu regulēšanas komisija (turpmāk – Regulators) licences izsniedz tikai elektroniski atbilstoši normatīvajiem aktiem par elektronisko dokumentu apriti, kā arī, ka Regulators veido licencēto komersantu reģistru un nodrošina tā publisku pieejamību. Jau šobrīd Regulatora tīmekļvietnē publiski ir pieejama informācija par licencētajiem komersantiem.  Vienlaikus jānorāda, ka noteikumu projekta mērķis ir atteikties no licencēm papīra formātā, tādējādi pilnībā pārejot uz licencēšanu elektroniskā formātā.  Tas, ka komersantam elektroniski tiek nosūtīts elektroniski parakstīts lēmums un elektroniski parakstīta licence, tieši samazina administratīvo slogu komersantam, vienlaikus neradot papildu slogu Regulatoram.  Saskaņā ar Enerģētikas likuma 1.panta 25.punktu licence ir saskaņā ar likumu izsniegta speciāla atļauja, kas nosaka energoapgādes komersanta tiesības un pienākumu nodarboties ar energoapgādi licences darbības zonā. Likuma “Par sabiedrisko pakalpojumu regulatoriem” (turpmāk – Likums) 16.panta pirmā daļa noteic, ka sabiedrisko pakalpojumu licence dod sabiedrisko pakalpojumu sniedzējam tiesības uzņemties līdzīgas saistības vienlaikus pret vairākiem lietotājiem licencē noteiktajā teritorijā (licences darbības zona) un nosaka sabiedrisko pakalpojumu sniedzēja pienākumu nodrošināt šiem lietotājiem sabiedriskos pakalpojumus noteiktā kvalitātē un kvantitātē par noteiktajiem tarifiem. Likuma 17.panta pirmajā daļā uzskaitīti nosacījumi, kurus norāda licencē, tajā skaitā sabiedriskā pakalpojuma veidu, licences termiņu un licences darbības zonu kā ģeogrāfisku teritoriju. | 1. Papildināt 2. punktu ar otro teikumu šādā redakcijā:  “Regulators savā tīmekļvietnē veido licencēto komersantu reģistru un nodrošina tā publisku pieejamību.”  3. Papildināt noteikumus ar 4.1 punktu šādā redakcijā:  “4.1 Regulators licenci izsniedz tikai elektroniski atbilstoši normatīvajiem aktiem par elektronisko dokumentu apriti. Regulatora izsniegtās licences tiek publicētas regulatora tīmekļvietnē izveidotajā licencēto komersantu reģistrā.” |
| 3. |  | **Finanšu ministrija**  Lūdzam papildināt anotācijas VII sadaļas 3.punktu ar informāciju, ka noteikumu projekta izpilde, tajā skaitā licencēto komersantu reģistra izveide un uzturēšana tiks nodrošināta Sabiedrisko pakalpojumu regulēšanas komisijas esošo budžeta līdzekļu ietvaros. | **Saskaņots** | Anotācijas VII sadaļas 3.punkts:  Projekta izpilde, tajā skaitā licencēto komersantu reģistra izveide un uzturēšana tiks nodrošināta Sabiedrisko pakalpojumu regulēšanas komisijas esošo budžeta līdzekļu ietvaros. |
| 4. |  | **Valsts kanceleja**  Ņemot vērā, ka noteikumu projekts paredz administratīvo izmaksu samazinājumu gan Sabiedrisko pakalpojumu regulēšanas komisijai, gan komersantiem - regulējamajiem sabiedrisko pakalpojumu sniedzējiem, saskaņā ar 2009. gada 15. decembra Ministru kabineta instrukcijas Nr. 19 "Tiesību akta projekta sākotnējās ietekmes izvērtēšanas kārtība" 25.punktu, aicinām veikt administratīvo izmaksu samazinājuma monetāro novērtējumu un iekļaut to anotācijas II. sadaļas 3. punktā. | **Saskaņots** | Anotācijas II sadaļas 3.punkts:  Projekta ietvaros Sabiedrisko pakalpojumu regulēšanas komisija sev piekritīgās funkcijas un uzdevumus veiks esošo finanšu resursu ietvaros. Pārejot sabiedrisko pakalpojumu licencēšanā tikai uz dokumentu elektronisko apriti, tiks samazinātas administratīvās izmaksas, kas saistītas ar pasta izdevumiem.  Aprēķins pasta izdevumu samazinājumam vienas licences nosūtīšanai:   * Licences ielikšana aploksnē, adreses uzrakstīšana, nodošana pastā (Vecākais lietvedis) 20 minūtes – 2,80 EUR * Valsts sociālās apdrošināšanas obligātās iemaksas 24,09% - 0,67 EUR * Pasta izdevumi – 1,89 EUR   Ietaupījums uz vienas licences nosūtīšanu – 5,36 EUR  Precīzu administratīvo izmaksu samazinājuma monetāro novērtējumu sniegt nav iespējams, jo gada griezumā nav konkrēti paredzams, cik iesniegumi licences saņemšanai vai licences nosacījumu grozīšanai tiks saņemti. |
| 5. |  | **Valsts kanceleja**  Ņemot vērā, ka projekts veicinās dokumentu elektronisko apriti, optimizēs valsts pārvaldes procesus un mazinās administratīvo slogu komersantiem, aicinām veikt administratīvo izmaksu samazinājuma monetāro novērtējumu mērķa grupai un iekļaut to anotācijas II. sadaļas 3. punktā. Gadījumā, ja nav iespējams prognozēt, cik iesniegumi licences saņemšanai vai licences nosacījumu grozīšanai tiks saņemti, administratīvo izmaksu samazinājumu aprēķina uz vienu tipisko mērķa grupas pārstāvi, vai par pamatu ņemot iepriekšējā gada datus. | **Saskaņots** | Anotācijas II sadaļas 3.punkts:  Projekta ietvaros Sabiedrisko pakalpojumu regulēšanas komisija sev piekritīgās funkcijas un uzdevumus veiks esošo finanšu resursu ietvaros. Pārejot sabiedrisko pakalpojumu licencēšanā tikai uz dokumentu elektronisko apriti, tiks samazinātas administratīvās izmaksas, kas saistītas ar pasta izdevumiem.  Aprēķins pasta izdevumu samazinājumam vienas licences nosūtīšanai:   * Licences ielikšana aploksnē, adreses uzrakstīšana, nodošana pastā (Vecākais lietvedis) 20 minūtes – 2,80 EUR * Valsts sociālās apdrošināšanas obligātās iemaksas 24,09% - 0,67 EUR * Pasta izdevumi – 1,89 EUR   Ietaupījums uz vienas licences nosūtīšanu – 5,36 EUR  Precīzu administratīvo izmaksu samazinājuma monetāro novērtējumu sniegt nav iespējams, jo gada griezumā nav konkrēti paredzams, cik iesniegumi licences saņemšanai vai licences nosacījumu grozīšanai tiks saņemti. |
| 6. |  | **Valsts kanceleja**  Izvērtējot veiktos labojumus anotācijas II. sadaļas 3. punktā, tomēr uzturam sākotnēji izteiktos iebildumus. Neskatoties uz to, ka administratīvo izmaksu samazinājuma aprēķini tika veikti, tie aptver tikai daļu no darbībām, kas tiks optimizētas līdz ar šī projekta stāšanos spēkā, kā arī nerāda nekādu priekšstatu par potenciālo mērķa grupu, aprēķini ir papildināmi un precizējami. | **Saskaņots** | Anotācijas II sadaļas 3.punkts:  Projekta ietvaros Sabiedrisko pakalpojumu regulēšanas komisija sev piekritīgās funkcijas un uzdevumus veiks esošo finanšu resursu ietvaros. Izvērtējot izmaiņas, kas tiks veiktas sabiedrisko pakalpojumu licencēšanā, pārejot uz dokumentu apriti tikai elektroniski, tika secināts, ka samazināsies tikai tās administratīvās izmaksas, kas ir saistītas ar pasta izdevumiem.  Aprēķins pasta izdevumu samazinājumam vienas licences nosūtīšanai:   * Licences ielikšana aploksnē, adreses uzrakstīšana, nodošana pastā (Vecākais lietvedis) 20 minūtes – 2,80 EUR * Valsts sociālās apdrošināšanas obligātās iemaksas 24,09% - 0,67 EUR * Pasta izdevumi – 1,89 EUR   Ietaupījums uz vienas licences nosūtīšanu – 5,36 EUR  Ņemot vērā, ka arī komersants turpmāk iesniegumu licences saņemšanai, licences nosacījumu grozīšanai vai licences anulēšanai (atcelšanai) regulatoram iesniegs tikai elektroniski, tas samazinās pasta izdevumus arī komersantam.  Aprēķins pasta izdevumu samazinājumam viena iesnieguma iesniegšanai:   * Licences ielikšana aploksnē, adreses uzrakstīšana, nodošana pastā (Lietvedības speciālists) 20 minūtes – 2,40 EUR * Valsts sociālās apdrošināšanas obligātās iemaksas 24,09% - 0,58 EUR * Pasta izdevumi – 1,27 EUR   Ietaupījums uz vienas licences nosūtīšanu – 4,25 EUR  Varētu pieņemt, ka ietaupījums ir pasta izdevumi par iesnieguma iesniegšanu, iespējams arī par vienu reizi papildu informācijas iesniegšanu, un vēl vienu reizi par iepriekšējās licences atdošanu, kas jāsūta atpakaļ (un nebūs jāsūta atpakaļ elektroniski). Attiecīgi ietaupījums komersantam būtu divi vai trīs pasta sūtījumi 4,25 x 3 = 12,74 EUR  Precīzu administratīvo izmaksu samazinājuma monetāro novērtējumu sniegt nav iespējams, jo gada griezumā nav konkrēti paredzams, cik iesniegumi licences saņemšanai vai licences nosacījumu grozīšanai tiks saņemti. |

Evita Kudure-Ševčuka

|  |
| --- |
| *(par projektu atbildīgās amatpersonas vārds un uzvārds)* |
| Ekonomikas ministrijas Iekšējā tirgus departamenta Konkurences, tirdzniecības un patērētāju tiesību nodaļas vadītāja vietniece |
| *(amats)* |
| 67013179 |
| *(tālruņa un faksa numurs)* |
| Evita.Kudure-Sevcuka@em.gov.lv |
| *(e-pasta adrese)* |

1. Pēc Latvijas e-indeksa datiem aprēķināts, ka viena papīra dokumenta vidējās izmaksas ir 2,03 *euro*, savukārt, viena elektroniskā dokumenta vidējās izmaksas ir 0,37 *euro.* Sk. Oficiālās elektroniskās adreses likuma anotāciju: <http://titania.saeima.lv/LIVS12/SaeimaLIVS12.nsf/0/34EB468F515104BBC2257F420025EA00?OpenDocument>,  [↑](#footnote-ref-1)